Presidenti i Serbisë, Aleksandar Vuçiq, tha më 17 tetor në Beograd se "për aq kohë sa mund të rezistojmë, pa rrezikuar interesat tona më vitale dhe shtetërore, ne do të ndjekim politikën e vendosur në konsultim me Këshillin e Sigurisë Kombëtare" sa i përket sanksioneve ndaj Rusisë.
"Kur nuk do të mundemi, ne do t'i drejtohemi njerëzve tanë, qytetarëve dhe do t'iu tregojmë pse nuk mundet" Serbia t'i rezistojë më vendosjes së sanksioneve, tha Vuçiq gjatë një ceremonie për shënimin e 20-vjetorit të themelimit të Agjencisë për Siguri dhe Informacion (BIA).
"Mendoj se nuk mund të keni mesazh më të qartë dhe më konkret", tha Vuçiq.
"Dhe kur kam thënë se madje edhe ashtu të shtyrë dhe ashtu aq të kërcënuar, ne të ndryshojmë vendimin tonë dhe se duhet të ndryshojmë politikën tonë në përputhje me pritjet e disa njerëzve, unë vetëm po ju them se nuk do të zgjaste më shumë se pesë ditë, do të na rrahin supet dy herë, do të nxirrnin dy njoftime dhe pastaj do të fillonte presioni i ri dhe një histori e re lidhur me Kosovën dhe Metohinë", tha Vuçiq./REL